### Beslutningstema

Under dette punkt godkendes det nye kommisorium for Tønder kommunes Ejendomservice

### Historik

Der har tidligere været godkendt et kommisorium for Facility Management, som afløses af det nye kommisorium

### Sagsfremstilling

Teknik- og miljøudvalget har i december 2022 haft en temadrøftelse om kommisorium for Ejendomsservice.

På baggrund af temadrøftelsen er der udarbejdet udkast til kommisorium til godkendelse.

Formålet med kommissoriet for Ejendomsservice omfatter ikke kun realisering af besparelser, men også en langsigtet planlægning af vedligehold af ejendomsporteføljen, så den kan være med til at indfri Tønder Kommunes klimaplaner samt den generelle værdiforøgelse af kommunens ejendomme til gavn for senere realisering.

Det grundlæggende formål med Ejendomsservice er at skabe optimale fysiske rammer for Tønder Kommunes kerneopgaver.

Den overordnede opgave i Ejendomsservice består derfor af følgende overordnede opgaver:

• Afklare og afhænde bygninger, der ikke understøtter en kommunal kerneopgave

• Drifte, vedligeholde og optimere bygninger, der understøtter en kommunal kerneopgave.

• Fra leje til eje så lejemål opsiges hvis der findes egnede lokaler der er ejet af Tønder kommune

Leverancerne i kommissoriet er:

Leverance 1:

Kommissorium og Ejendomsstrategi til politisk godkendelse

Leverance 2:

Oversigt over handlemuligheder til økonomisk målopfyldelse

Leverance 3:

Digitaliseret overblik over ejendomsporteføljen

Kommissoriet foreslår medlemmer til en administrativ styregruppe, der går på tværs af linjeledelsen for at sikre en bred forankring og ejerskab til realisering af målene.

Tidsplan

Leverance 1 til godkendelse ultimo 1. kvartal 2023

Leverance 2 fremlægges ultimo 1. kvartal 2023

Leverance 3 medio 2024

På mødet præsenteres endvidere forslag til deludmøntning af besparelseskravet for kommisoriet for Ejendomsservice.

### Direktionen indstiller,

at kommisorium til Ejendomsservice godkendes

### Beslutning

Indstillingen godkendt.